
HÄÄDEMEESTE VALLAVALITSUS





KORRALDUS

Uulu,                                                                                               

xx.xx  2026 nr xx
EELNÕU
Projekteerimistingimuste määramine avaliku menetlusega Uulu külas Kivi tee 2 maaüksusele laohoone püstitamiseks
05.10.2026 esitati Häädemeeste Vallavalitsusele projekteerimistingimuste taotlus detailplaneeringu koostamise kohustuse puudumisel, mille kohaselt soovitakse Uulu külas Kivi tee 2 maaüksusele (katastritunnus 84801:001:0530, pindala 6215 m2, soovitav sihtotstarve tootmismaa 55%, ärimaa 45%) kavandada uue laohoone püstitamine. 
Uulu külas asuva Kivi tee 2 maaüksuse pindala on 6215 m2, sisaldades sealhulgas kõlvikuliselt haritavat maad 5616 m2 ja muud maad 599 m2. Kehtiva Tahkuranna üldplaneeringu järgi on Kivi tee 2 maakasutuse juhtfunktsiooniks tootmismaa reservmaa (üldplaneeringu kaardil tähisega TR), kuhu on lubatud rajada tootmismaa sihtotstarbega haakuvat maakasutust s.t. tootmisega tegelevaid ettevõtteid, tööstusehitisi, nende laoplatse, olmeruume tootmishoonete teenindamiseks vajalikke büroosid, samuti kõiksugu rajatisi, mis on vajalikud tootmisprotsessi korraldamise jaoks, arvestades käesolevas üldplaneeringus sätestatud piiranguid tootmise keskkonnaohtlikkuse astmele. Üldplaneeringu punkti 3.1 alusel võib maakasutuse juhtfunktsioon koosneda ka teistest antud piirkonda sobivatest maakasutuse funktsioonidest kuni 45% ulatuses maa-ala pindalast - antud juhul soovitakse katastriüksuse sihtotstarbeks 55% tootmismaa ja 45% ärimaa otstarvet.
Käesoleva taotlusega soovitakse rajada laohoone ehitisealuse pinnaga kuni 1500 m2. Laohoone on oma funktsioonilt tootmismaa või ärimaa sihtotstarbega kooskõlas ning jääb tootmismaa (55%) või ärimaa (45%) maakasutuse piiridesse. Kinnistu suurus on 6215 m2. Kinnistu asub olemasoleva tootmis- ja laohoonestuse vahetus läheduses (naaberkinnistu hooned 17a) ning kavandatavad hooned sobituvad mahult ja otstarbelt piirkonna väljakujunenud keskkonda ja on kooskõlas Häädemeeste valla üldplaneeringuga
Eelnevast tulenevalt ei ole detailplaneeringu algatamine täiendava ehitusõiguse saamiseks vajalik, kuna kavandatav ehitustegevus on kooskõlas kehtiva üldplaneeringu ja kinnistu maa sihtotstarbe tingimustega.
Planeerimisseaduse § 125 lõike 5 järgi võib kohaliku omavalitsuse üksus lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui:
1) ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi; 2) üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste andmise aluseks olevad tingimused ning ehitise püstitamine või laiendamine ei ole vastuolus üldplaneeringus määratud muude tingimustega.
Arvestades asjaolusid ei ole käesoleval juhul mõistlik ressursimahukat detailplaneeringu menetlust läbi viia, sest taotletav eesmärk, laohoone kavandamine on võimalik saavutada vähem aega ja vahendeid nõudva ning isikut vähem koormava menetlusega. Projekteerimistingimuste väljastamise menetlus on antud juhul efektiivne ja kohane viis tingimuste määramiseks laohoone projekteerimisel.
Häädemeeste Vallavalitsus viis läbi Uulu külas, Kivi tee 2 maaüksusele projekteerimistingimuste andmise menetluse vastavalt EhS § 31 lõikele 1, mille kohaselt tuleb planeerimisseaduse § 125 lõikes 5 nimetatud juhul korraldada projekteerimistingimuste andmise menetlus avatud menetlusena. Projekteerimistingimuste avalik väljapanek toimus 20.10.2026 kuni 03.11.2026. Projekteerimistingimuste väljastamise eelnõu oli avalikult väljas valla kodulehel arvamuste avaldamiseks alates 20.10.2026 kuni 03.11.2026. Avaliku väljapaneku ajal  avaldas arvamust …………….
Vallavalitsus kaasas taotluse menetluse käigus ehitusseadustiku § 31 lg 3 ja lg 4 alusel ehitisregistri kaudu projekteerimistingimuste menetlusse naabermaaüksuste omanikud ning edastas menetluse arvamuse avaldamiseks AS-le Häädemeeste VK ja OÜ-le Elektrilevi ning kooskõlastamiseks Maa- ja Ruumiametile. 
Projekteerimistingimuste kohaselt projekteeritav laohoone on mahuliselt ja otstarbelt sobilik olemasolevasse keskkonda. Projekteerimistingimused vastavad ÜP´ga määratud tingimustele ja on kooskõlas kehtiva Tahkuranna valla üldplaneeringu põhimõtetega ning on kooskõlas PlanS § 125 lg 5 sätestatud nõuetega.

Keskkonnamõju hindamise ja keskkonnajuhtimissüsteemi seadus (edaspidi KeHJS) § 3 lõike 1 punkti 1 kohaselt on keskkonnamõju hindamine kohustuslik, kui taotletakse tegevusluba või selle muutmist ning tegevusloa taotlemise või muutmise põhjuseks olev kavandatav tegevus toob eeldatavalt kaasa olulise keskkonnamõju. Projekteerimistingimused otseselt mingisugust tegevust teha ei luba, küll aga on projekteerimistingimused otseselt seotud ehitusloa menetlusega, sätestates põhimõtted, mida tuleb arvestada ehitusloa taotlemisel esitatava ehitusprojekti koostamisel ning mille alusel tehakse otsus ehitusloa väljastamiseks. Seetõttu on projekteerimistingimuste väljastamine ehitusloa eelhaldusakt. Keskkonnamõju hindamise algatamise või mittealgatamise otsustab otsustaja vastavalt KeHJS § 11 lõikele 2. Keskkonnamõju algatamise või mittealgatamise üle otsustamist tegevusloa menetluses võib jagada põhimõtteliselt kolmeks: 1) kui planeeritav tegevus kuulub KeHJS § 6 lõikes 1 sätestatud kohustuslike tegevuste alla, siis tuleb keskkonnamõju hindamine (KMH) algatada igal juhul; 2) kui planeeritav tegevus ei kuulu eelnimetatud sätte alla, kuid kuulub KeHJS § 6 lg 2-4 sätestatud tegevuste hulka, peab otsustaja andma eelhinnangu, kas planeeritaval tegevusel on oluline keskkonnamõju või mitte; 3) kui tegevus ei kuulu KeHJS § 6 sätestatud tegevuste hulka, siis võib suure tõenäosusega väita, et planeeritaval tegevusel ei ole olulist keskkonnamõju. Antud tegevused, millega kavandatakse Kivi tee 2 maaüksusele uue laohoone püstitamist, ei kuulu KeHJS § 6 sätestatud tegevuste hulka, mistõttu kavandataval tegevusel eeldatavalt puudub oluline keskkonnamõju. Juhul, kui ehitusloa menetluses selgub, et oluline keskkonnamõju võib tekkida, tuleb algatada KMH menetlus. 
Tulenevalt eeltoodust ja võttes aluseks kohaliku omavalitsuse korralduse seaduse § 22 lõike 2, planeerimisseaduse § 74 lõike 5, ehitusseadustiku § 12 lõike 2, § 26 lõike 1, § 28, § 33 lõike 1, riigilõivuseaduse § 3315, Tahkuranna Vallavolikogu 31.05.2012 määrusega nr 11 kehtestatud Tahkuranna valla üldplaneeringu, Häädemeeste Vallavolikogu 27.09.2018 määruse nr 23 „Pädevuse delegeerimine“ § 22 ja projekteerimistingimuste taotluse nr 2611002/08086, annab Häädemeeste Vallavalitsus korralduse:
1. Väljastada projekteerimistingimused Uulu külas Kivi tee 2 kinnistule (katastritunnusega 84801:001:0530) uue laohoone püstitamise ehitusprojekti koostamiseks vastavalt korralduse lisale.
2. Käesolevat korraldust on võimalik vaidlustada 30 päeva jooksul korralduse teatavakstegemisest, esitades vaide Häädemeeste Vallavalitsusele haldusmenetluse seaduses sätestatud korras või kaebuse halduskohtule halduskohtumenetluse seadustikus sätestatud korras.

3. Korraldus jõustub teatavakstegemisest alates.

